
Paucae eae paginae, quas de abscessu lym- 
phatico conscripsi, tibi parentum optimo insti- 
tui amant, atque adeo desiderant. Scio quod 
argumentum a tuo ojfficio longe multumque 
distat, et notum mihi pariter est, quod lingua 
qua meam opellulam ruditer atque inculte 
admodum indui y barbara tibi sane ad aures 
devenerit. Attamen non omnis culpa Medici 
est, si filii charitas cordi penitus obsecundans 
rationi aliqua ex parte repugnare visa fuit. 
His adde> quod si opera omnia eo tantum con- 
silio dedicantur ut Maecenatem et Patronum 
optimum non tam sibi acquirant, et benignio- 
rem Jaciant, quam ut iisdem potius ejfusam 
grati animi signijicationem testentur, cui un- 
quam amantissimus Jdius, quicumque sit, nisi 
amatissimo Patri primigenum laborum suo- 
rutn quasi Jlosculum vel per inodoros hortos 



collectum poterit offerre? Jccipe igitur, Pa- 
ter suavissime,filii in tuos amplexus iterum 
redeuntis, et nunquam, ut spero , abituri, te- 
nues quidem mentis conatus , sed maximam 
cordis voluntatem ; et tamdiu incolumis vi- 
ve, quamdiu Aloysii tui vota et deprecationes 
expostulant. JJtinam tantum in Mediciida et 
Chirurgia projecerim, quantum sufficiat, ut 
integram tibi semper salutem servare , amis- 
sam celerrime possim restituere! 

Quod si omnia uni huic tantum voto ar- 
rideant, videbor satis magnum laborum meo- 
rum fructum percepisse. Valc. 

nissimam medicae scientiae cognitionem ad sui mede- 
lam requirat, ea certe est affectio illa, quae tumoris aut 
absccssus lymphatici nomine in Chirurgia distinguitur. 
Ttfota siquidem est quanta rerum communio Chirurgiam 
inter ac Medicinam intercedat ; et hanc veritatem nos 
Italos primum caeteras super nationes Gallicamque do- 
cuisse laetamur. Attamen si certum est quod revera 
Chirurgia sine Medicina, et haec sine illa stare nun- 
quam potest, ahsque dubio etiara elucet quod juxta va- 
rios morbos, plus minusve Medico Chirurgus, Chirur- 
go Medicus indiget; in tumoris vero lymphatici causis 
phaenomenisque indagandis , ejusdem indole ac natura 
disquirendis, aptiorique curae methodo seligenda, erra- 
ret certe Chirurgus Medicinae ignarus, erraret Medi- 
cus sanioris expers Chirurgiae. Quapropter mihi vide- 
tur optatissima hac die illucescente, qua medica et chi- 
rurgica laurea honestahor, opportunum hoc argumen- 
tum in mediura proferre, et pro ingenii viribus aliqua 
de ipso disputare. 

Eadem igitur humanitate, qua me semper, Praecepto- 
res clarissimi, sustinuistis, postrema hac die quoque hu- 
maniter sustinete, et indelebiies gratissimi mei animi sen- 
sus lubenter accipite. 

Primo igitur simpliciter breviterque historiam , dein 
totam rei nostrae rationem exhibeam. Maria Morello, ex 

Provincia patavina, aimorum sexdecim, laxa corporis 
structura praedita, die vigesima nona Aprilis in clinices 
scholain se transtulit Retulit quod adhuc puellula eae- 
dem semper bona salus arrisit. Duobus mensibus ante- 
actis plurimos labores exantlavit, cum amiculae suae 
vellet saluti prospicere, ideoque dies noctesque insom- 
ries traheret, et altissimam scalam saepe saepius ascen- 
dere et descendere cogeretur. Ab eo tempore conque- 
sta fuit de lenta tumoris evolutione in coxa dextera, cu- 
jus lenta tumoris evolutio eamdem persuasit ut serius 
chirurgicum praesidium expostularet. — Revera tumor 
leviori dulore stipatus excreverat et aderat, color cutis 
fere naturalis monstrabatur, calor item , attamen in su- 
spicionem cadimus quod, quamquam levis, certe aliquis 
phlogoseos processus praegressus fuisset. Hinc illum tu- 
morem lympbaticum appellandum esse censuimus. 

Praeter enim haec evidentia phaenomena, sequcntia 
ctiam adjungebantur , ut reapse lymphaticus definire- 
tur. Erat nempe mollis naturae, formae irregularis, et 
non salis certa flucluationis indicia ferebat, cedebatque 
faeillime fluidum in cavo collectum sub leviori digiti 
pressione. Cum cistico tumore confundi non poterat, 
cx eo quod cistis praesentia ita ageret, ut altius tumor 
ex cute exurgcret et promineret, sphaericam figuram as- 
fiumeret, vei simplici attactu moveretur, magis corpori- 
Lus externis resisteret, et camdem formam, quam a pri- 
ma evolutione habuit, semper praemonstraret. Quapro- 
pter illum tumorem Iymphaticum esse et diximus et cu- 
ravimus. Hirudines dccem super quatuor cito circa ab- 
scessum admovebantur, et pro potu dedimus duo grana 
tartari emetici soluta in decocto graminis ; adplicabatur 
Cataplasma mulandum sacpe de die, quod continualum 

est per integrum fere mensem. Quarta die juxta rcgu- 
las artis pertusus fuit tumor, et revera non jampus exi- 
bat, consuetus inflammationis exitus, sed abundans lim- 
pidi seri copia. Confirmati igitur nos in propria opinio- 
ne cito confugimus ad depressas illarum partium vires 
tum cbemicas quum vitales erigendas; quod obtinuimus 
fascia in circulum stricte ducta, et balneo confecto ex 
satura corticis quercus decoctione. Atque eo magis bisce 
insistimus praesidiis, quod cum tarda suppuratio ultro 
protraberetur, vespertina febris insurrexerat, quae certe 
favebat ut secretionis indoles pejor in dies evaderet. 
Cbina peruviana , licben islandicus , radix columbi , 
gummi assae foetidae sibi invicem manus praebuerunt, 
ut primo fractae vires attollerentur, sustenteretur sc- 
cundo nutritio, tertio compesceretur diarrboea, ultimo 
svstematis nervosi perturbatioues sedarentur. 

Aegrae jam salus arridebat; sed post viginti dies ite- 
rum concidit, et in pejora ruit. Menstrua adbuc desi- 
derat Maria. Hoc nos persuasit ut martialia medicamen- 
ta experiremur; sed ea omnia ventriculus omnino re- 
spuit. Succurrebat igitur iterum cortex peruvianus, tem- 
perabatque balnei ex quercu et cbina vim, atque acer- 
bitatem balneum emolliens. Fere restituta puellam ac- 
cipiebat aula civici Nosocomii, cum anni finis pro stu- ' 
diis eo tempore recurreret. 

Nemo inficiari voluerit , quod celcbriores Cbirurgi 
uti sunt Itali nostri Paletta, Flajani*, Jacopi, aliique, 
multa de bujusce morbi indole atque cura in medium 
allati sint judicia, quae pleniori veritatis luce donata 
esse videntur. Attamen surami iili ad summa nati non- 
nulla praetennissi sunt quae levioris momenti minime 
babenda, etenira leviora sacpe Cliirurgum et Mcdicum 

dc iis instruxere , quae vel maxima eosdem instruere 
non potucrunt. Paucis itaque sic rem totam comprehen- 
dimus. 

Fatemur omnia illa a citatis scriploribus exhibita cir- 
ca causas, pathologicam conditionem et curae melho- 
dum nobis non posse omnino placere, et aegrae nostrae 
ethiologia, decursus morbi ac cura, numquam in eorum 
opinionera nos compulisse utpote quae a severioris ju- 
dicii vi, et praxeos diligentissimae auctoritate longe mul- 
tumque distant. Dicemus igitur primo, quod si aegri 
constitutio et raorbi jam passi signa veluti certa haben- 
tur ad diagnoseos veritatem plenius e tenebris eruen- 
dam , hoc et nos lubenti animo concedere ; si et ipsi 
concedant eos tumores non raro phlegmonoideam na- 
turam induere quam lymphaticam, unde judicaraus quod 
nomen Tumoris phlcgmonoso-lymphatici nonnullis 
Jacopi et aliorum scriptorum ohservationibus raelius 
accoinodaretur, atque hoc a nobis magis desideratum, 
ut ita ipsi tumoris signiGcationem juxta eorum senten- 
tias ab illa abscessus accuratiori modo, ac philosophico 
sermone recte disjungerent; sic poterant exactiori voca- 
hulo propriam ideam exponere, nec hanc vocis defectu 
obscuram saepissime reddere atque manifestare. 

Et revera si nomen lymphatici huic tumori tributura 
deducit, ut est piurimorum opinio, ad speciosas conje- 
cturae quaestiones, et falsissima corollaria , ex eo quod 
lympha proprie ea non est quae tumorem revera consti- 
tuit, multo minus putamus quod generalis abscessus vox 
lentara raorbi evolutionera indicet, aut ullo modo indi- 
care possit. — Vcrum si quidera est quod noraina jam 
ab antiquitate in scholis recepta nunc respuere, idem 
esset ac omnia innovandi cupidine illecti magis certe 

darani in scientias importare quam utilitatis, cum am- 
plissimus ita contradictionis et injuriarum campus re- 
cludatur; sed verum pariter est, quod thecnicum artis 
vocabulum numquam illud siguificare debeat, quod au- 
ctoris ideae et veritati penitus repugnat. 

Nec haec subtilioris potius ingenii observatio a vobis 
existimetur. Credo enim veteres scriptores sub absces- 
suum lymphaticorum appellatione intellexisse non jam 
eam morbosam conditionem ex qua hujusraodi turaores 
conflari nunc putamus, sed peculiarem tumorem consti- 
tutum a lympha exeunte a propriis vasis, et aliqua in parte 
deinceps majori copia collecta, idque aut ob vasorum 
disruptionem, aut ob deletum aequilibrium inter absor- 
bentia et secernentia, vel ob alia innumera quae delica- 
to illo systemati similes labes inferre valent. 

Atque liic ne vobis displiceat, quod ideam, qualiscum- 
que sit, vobis offeram, quae mihi occurrebat fungi san- 
guinei indolem ac naturam considerans, qui meis curis 
tradebatur in schola chirurgica sub auspiciis clarissimi 
Professoris Vincentii Fabeni, et cujus descriptio hoc 
eodem in loco paucis abhinc diebus prolata fuit ab ami- 
co mihi multo carissimo atque suavissimo Doctore Petro 
Nodari. Mihi enira videtur quod fungi sanguinei indo- 
les ac natura tam feliciter a recentioribus praesertim, 
uti sunt Jacopi, Boyer, Mounoir exagitata atque per- 
specta poterat eos ouines inducere qui egerunt de ab- 
scessu lyraphatico, ut eadem ratiocinandi ratione suf- 
fulti, melius fortasse de hoc morbo concluderent Nara 
si certum induhiuraque est, quod analysis chemica cla- 
rissimum evinxit Marabelli quod ille tumor aliqua tan- 
tum parte ex lympha constituitur; *i verura est, quin 
imo verissimum, quod materies in cavo contenta eo ma- 

gis a propria indole discedit, quanto magis variua est mor- 
bi gradus, et varium tempus quo illud fluidum extrahe- 
batur; si putarunt et adspexerunt celeberrimi viri quod 
in fungo haemathoideo quandoque massa innumeris va- 
sculis sanguineis intertexta se sistit , quandoque (ut 
ipse vidi in exemplo quod protulit citatus Nodari) nigri 
solutique sanguinis copia erumpit, nonne ingeniosa et 
vera genesis pathologica in systemate sanguifero quaesi- 
ta ad abscessus sanguinei, ut cum Faletta loquar, for- 
mam constituendam , plurimum conferre potuerat, ut iis- 
dera innixi principiis, tumoris lymphatici variis sub cpndi- 
tionibus morbosara evolulionem elicerent et explicarent? 
Nonne causae traumaticae, aut aliac quae adhuc tene- 
bris involvuntur, quae arteriarum et venarum mutuam 
dilatationem, contractionemque, statum, positurara, lon- 
gitudinera, norraam, actionem ita immutant, ut tumor 
varicosus Boyer insurgat, eaedemmulto facilius lympha- 
ticorum provinciam invadendo tenuissimis delicatioris 
texturae vasculis undique circum septam poterant ea- 
dem faciiius abradere, extendere, porrigere, ita ut qua 
lympha effusa turaor redundaret, qua intinitis lympha- 
ticorum ramulis quasi in retem junctis, fungi haema- 
thoidei more, sensira sensimque in magnam molem excre- 
scerel? 

Sed quomodocumque sit de peculiari hac nostra opi- 
nione, quae validioribus argumentis inuixa fortasse ali- 
quid afferrct emolumenti, quaeque brevitatis causa om- 
mittere debeo, animadvertunt qui de natura pathologica 
horum abscessuum tractarunt , quod diathesis hyposte- 
nica aut saltem minus firma constitutio hosce tumores 
sustentent , proptereaque praegressus sit surdus ille et 
latitans phlogoscos processus , unde localis debilitas ac 

mitis partium affectamm reactio ea sint momenta quae 
omnibus sub circumstantiis inflammationis gradum ita 
coerceant , ut abscessus lymphatici indoli ac formae 
circumscribant. Quod quidem nos non tam negare au- 
demus quin imo malumus hoc comprobare, dummodo 
eorum auctorum de hujusce morbi indole videndi mo- 
dus certioribus limitibus consistat, et peculiares opinio- 
nes stabilioribus fundamentis innitantur. Videmus enim 
saepe saepius praecipue post pulcherrimas utilesque 
Tommasini de phlogosi considerationes , quod in homi- 
nibus summe prostratis, data causa , inilammalione et 
quidem vehementi laborant ; uti verum minime est, par- 
tem minori vitae vi donatam minus semper externis po- 
tentiis respondere, ideoque in illis nisi levis, imperfe- 
ctaque inflammatio posse exsuscitari. Dicendum ne igi- 
tur nobis quod partes humani corporis vel sine nervis 
vel cura nervorum defectu leviori phlogoseos impetu 
quibuscumque sub causis corripi posse prae iis quae in- 
finita nervorum propagine undequaque saepiuntur? Non- 
ne meninges , pleura , peritonoeum , quae si nervos ha- 
bent, paucos certe possident, contraria penitus emon- 
strant? Nonne omnibus Medicis ac Chirurgis patet, ut 
cum ipso Jacopi nostrae sententiae hoste validissimo 
atque doctissimo loquar, « che grandissimi ascessi deci- 
» samente ileraraonosi, sono associati talvolta aJla gene- 
» ral debolezza ? » 

At opponant nonnulli causae quae abscessubus lym- 
phaticis originem praebent , eae omnes esse possunt, 
« che descrivono, ut ait Jacopi, tutti i Chirurghi sem- 
» pre o quasi sempre in persone cachettiche da mol- 
»to tempo valetudinarie , e travagliate da un tumor 
» linfotico in qualche parte del corpo , o dopo Junghe 

m febbri terzane, quartane, Intratfenute dalla mendicita, 
n dalle abilazioni in siti umidi e paludosi; » quas omnes 
causas, praeter scrophulam, praecipuas esse et aptiores ad 
abscessuum lymphaticorum processus lenle evolvendos, 
nos quoque cum perillustri Physiologiae olim Professore 
in Ticincnsi Archygimnasio censemus. 

Scrophula tamen apud nos est fortasse ea causa, qua 
nulla frequentior et terribilior potest recenseri; imo opi- 
namur, quod distinctio ac diagnosis tumo. is scrophulosi 
et lymphatiei summe admodum difficilis sit , et saepe 
eveniat quod unus cum altero morbo vel a peritissimis 
confundi possit. Caeterum aethiologiam illam ii fere 
omnes amplexi sunt, qui de hisce tumoribus Iractarunt, 
et vidi amplexum eamdem fuisse clarissimum meum 
praeceptorem Vincentium Fabeni. 

At si tumor lymphaticus aegrum invadat universim 
quidem debilitatum , sed ubi abscessus residet, causa 
externa ibi egisset, et morbum excitasset, dicendum ne 
nobis erit, quod ictus, violentia, contusio, aut alia quae- 
cumque mechanica actio, quae valuerat tumorem indu- 
cere, similis naturae ita semper evolvat, ut similem cu- 
rae methodum seraper etiara exposcat? Si judicat Flaja- 
ni « una interna cagione da per se sola capace di de- 
» terminarne lo sviluppo; » si alia ex parte cum Roma- 
no Chirurgo fatetur Jacopi, quod « talvolta, non gia 
» sempre , questa malattia e slata o di poco o di molto 
» tempo preceduta, ed in certo modo occasionata da uno 
» sforzo, o da un colpo, o da una violenza esteriore eser- 
» citata contro la parte, che e poi divenuta sede del tu- 
» more; » concludi ne potest , quod eae causae interna 
certe violentiores eodem ferme pacto a Medico et Chi- 
rurgo averti debeant? Ego autumo, bona tot celebratis- 

simorum virorunTvenia, quod quoties interna causa per 
se valet aBscessum lymphaticum sic dictum procreare, 
optima res sit plus minusve tonica et stimulantia intus 
porrigere et exterius quoque eadem apponere ; at si ex- 
terna momenta jam enuntiata uti unicae causae tumo- 
ris et habeantur et sint, ego numquam tonica loealia 
suaderem ea fretus cogitatione ut vera inflammatio su- 
scitetur, et verus inflammationis exitus prosequatur. 
Reapsc si causa ex se non potuit nccessarium phlogo- 
seos ignem accendere , absonura rationi mihi videtur , 
arte flammas adjicere , potius quam mitissimum ignem 
et ad illam escam non utilem, mitissimis pharmacis fa- 
cillime extinguere. Nec nos certe persuadeat Jacopi ef- 
fatum : « non praticare egli per massima invariabile in 
» ogni caso di tumor linfatico 1'arapio salasso Jocale pre- 
» messo air operazione , ed ottenulo per mezzo delle 
m sanguisughe applicate al tumore da operarsi. » Flaja- 
ni opinionem oppugnet quantum vult, qui anteaquam 
abscessum aperiret , emollieutia adplicabat , concludat 
propriae sententiae perdite amator: « comunque poi sia 
» su di cio, e un fatto che nella scuola clinica molti 
» ascessi linfatici sono stati curati e guariti col metodo 
»indicato nell' esposte osservazioni, senza le premesse 
» applicazioni aminollitive suggerite e praticate dal signor 
» Flajani; » nosanimose admodurarespondemus, quod Ja- 
copi incitatis observationibus saepe coactus fuit emollien- 
tia cataplasmata tonicis balneis praefcrre, saepissime vi- 
dit ob baineorum tonicorum imraoderatum usum cutis 
inflamraationes et erysipelates exsuscitari ; quod contra 
sentire ac facere id coegit pucllula a nobis curata , 
idque docere semper et sustinere ratio nos suasit , no- 
stra et ipsius experientia quodammodo evinxit. Hinc bre- 

viter praecidimus , quod si Jacopi aliique demonstran- 
dum studuere tumorem lymphaticum ex se semper esse 
affectionem hypostenicam tonicis semper curandam a 
Medico et Chirurgo, nos demonstrare studemus, quod 
abscessus ille semper quidem diathesi hypostenicae so- 
cialur, conditio vero morbosa localis respondeat qui- 
dem fere semper diathesi , sed juxta causas non omni- 
no semper accommodetur, et diversam conditionem pa- 
thologicam saepe praeseferat; uno verbo: Medicus in 
curando abscessu lymphatico proprie dicto tonica sem- 
per adhibens raro in errorem incidit; Chirurgus vero 
bene consulat ne facillime tonicis localibus sine adhi- 
bita locali sanguinis emissione praecipue in quibusdam 
casubus in errores et (juidera maxiraos cadat Hic enim 
morbus ille proprie est, propter quem mihi videtur con- 
firmari ea quae jam praefabar, et defenderam, quod nem- 
pe : erraret certe Chirurgus Medicinae ignarus , 
erraret Medicus sanioris expers CJururgiae. 

THESES DEFENDENDAE 



I. 

Lux -vi excitanti et physico-chemica in organis- 
mum gaudet. 

II. 

Phlebotomia post catameniorum cessationem non 
semper necessaria; et si necessaria, in pede 
potius quam in brachio instituenda est. 

III. 

Datur, praeter diathesim, etiam actio hyposteni- 
ca, vel hyperstenica. 

